**Trieda:** 4. B **Vypracovala:** Mgr. Alena Bačová **Meno žiaka:** \_\_\_\_\_\_\_\_\_\_\_\_\_\_\_\_\_\_\_\_\_\_\_

**Prírodoveda – Vodné spoločenstvo – Rastliny vodného spoločenstva**

**Voda** je **základom života na zemi.** Pre mnohé **rastliny** a **živočíchy** je **voda** životným prostredím. **Vodné spoločenstvo** je **prírodné spoločenstvo** *rôznych rastlín* a rôznych *živočíchov,* ktoré **žijú vo vode** alebo **pri vode**. Predstavitelia vodného spoločenstva žijú vo **vzájomných vzťahoch**. Každý člen **vodného spoločenstva** je dôležitý a má význam pre ostatných. Napríklad, ak vyhynie určitý druh rastlín, môžu vyhynúť aj živočíchy, ktoré sa živia len ním.

RASTLINY VODNÉHO SPOLOČENSTVA

**Vodné spoločenstvo** tvoria prevažne ***byliny, kry a stromy***. Typickým **znakom rastlín**, ktoré rastú na brehoch jazier, potokov a riek, je, že majú **hlboko v pôde rozkonárené korene,** ktorými **spevňujú brehy**. Tieto rastliny sa **rýchlo rozmnožujú** a **dobre znášajú vlhkosť**. Medzi rastliny rastúce pri vode alebo vo vode, ktoré sa u nás vyskytujú, patria: **vŕba** biela, **jelša** lepkavá, **trsť** obyčajná a **lekno** biele.

 **Lekno biele Trsť obyčajná**

 

  **vŕba biela**

   **jelša lepkavá**

**Lekno biele.** Je vodná rastlina. Má najväčší kvitnúci kvet na Slovensku. Rastie v stojatých a mierne tečúcich vodách. U nás rastie len zriedkavo, preto je to zákonom chránená rastlina. V bahne pod vodou má korene a mohutnú plazivú stonku. Zo stonky vyrastajú lesklé tmavozelené listy. Sú široké, okrúhle a hlboko zakrojené. V júni sa objavia medzi listami veľké biele kvety so žltým stredom. Stonka a korene prezimujú v bahne.

**Trsť obyčajná.** Je to veľmi vysoká tráva. Rastie v trsťových porastoch močiarov, v stojatej alebo v mierne tečúcej vode. Má rovnú holú dutú stonku s kolienkami. Stonku objímajú široké a dlhé listy. Jej kvety vytvárajú červenohnedý hustý strapec, zložený z kláskov, ktorý je otočený na jednu stranu. Poskytuje úkryt mnohým živočíchom, napríklad kačici divej.

**Vŕba biela.**  Je to strom. Rastie na brehoch potokov a riek. Koruna pripomína metlu. Listy majú chĺpky s pílkovitým okrajom. Má žlté kvety – jahňady. Vŕbové prútie voláme bahniatka. Korene rastú do hĺbky aj do šírky.

**Jelša lepkavá.**  Je to ker. Rastie na brehoch potokov a riek. Koruna pripomína vajce. Samčie kvety sú jahňady. Samičie kvety sú šištice. Má oválne, kopijovité a silno lepkavé listy. Má rovný kmeň. Korene rastú do hĺbky.

**1.Ktorá rastlina vodného spoločenstva má najväčší kvitnúci kvet na Slovensku?**

**2. Ako sa volá strom, ktorého prútie nazývame bahniatka?** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3. Napíš názov kra vodného spoločenstva, ktorý má oválne a silno lepkavé listy.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4. Označ správnu odpoveď. Lekno biele** a) rastie zriedkavo b) nájdeme ho bežne

**5. Ako sa nazývajú samičie kvety jelše lepkavej?** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**6. Označ správnu odpoveď. Lekno biele** a) je zákonom chránená rastlina

 b) nie je zákonom chránená rastlina

**7. Napíš názov rastliny podľa opisu.**

 Je to vysoká tráva. Má rovnú holú dutú stonku s kolienkami, dlhé a široké listy. Jej kvety vytvárajú červenohnedý hustý strapec, zložený z kláskov.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**8. Označ správnu odpoveď. Vŕba biela je:** a) bylina b) strom c) ker

**9. Napíš názov rastliny, ktorá poskytuje úkryt mnohým živočíchom napríklad kačici divej.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_